
44.§[footnoteRef:1] [1:  Deklasificēšanas pamatojums: EM 09.03.2026. vēstule Nr.7-12/2026/1417N] 

Informatīvais ziņojums "Par akciju sabiedrību "Reverta""
TA–129-IP
________________________________________________________________
(J.Dūklavs)

1. Pieņemt zināšanai Ministru prezidenta biedra, ekonomikas ministra iesniegto valsts akciju sabiedrības „Privatizācijas aģentūra” sagatavoto informatīvo ziņojumu “Par akciju sabiedrību „Reverta””. 
2. Pieņemt zināšanai informatīvā ziņojuma 1.sadaļā ietverto informāciju, ka akciju sabiedrības „Reverta” darbības rezultāti 2016.-2017.gadā atšķirsies no Eiropas Komisijas atbalstītā (2014.gada 9.jūlija lēmums Nr.SA.36612 – 2014/C (ex 2013/NN)) valsts atbalsta atmaksas grafika un no 2015.gada 8.decembrī Ministru kabineta sēdē izskatītā (prot. Nr.66 67.§ 3.punkts) prognozētā valsts atbalsta atmaksas grafika.
3. Ņemot vērā informatīvā ziņojumā ietverto informāciju, finanšu ministram veikt grozījumus ar akciju sabiedrību “Reverta” noslēgtajos līgumos par valsts atbalsta noguldījumu izvietošanu un, ja nepieciešams, grozījumus citos saistītos līgumos, un noteikt slēgtās emisijas obligācijām ar dzēšanas termiņu 2016.gada 30.decembrī 35 572 000 EUR apmērā jaunu dzēšanas termiņu 2017.gada 29.decembrī. Ņemot vērā minētās slēgtās obligācijas termiņa pagarinājumu, Valsts kasei dzēst aprēķinātos nokavējuma procentus par emisijas dzēšanas maksājumu kavējumiem no 2016.gada 30.decembra līdz šī lēmuma  pieņemšanas dienai par jauna 11.slēgtās emisijas dzēšanas termiņa noteikšanu.



4. Valsts kancelejai nosūtīt šo protokollēmumu akciju sabiedrībai “Reverta” un valsts akciju sabiedrībai “Privatizācijas aģentūra”.

